আবাহনীকে হারিয়ে চ্যাম্পিয়ন মেরিনার্স
ক্লাব কাপ হকিতে শিরোপা অক্ষুণ্ন রাখল ঢাকা মেরিনার্স। শনিবার মওলানা ভাসানী জাতীয় হকি স্টেডিয়ামে অনুষ্ঠিত ফাইনালে তারা ২-০ গোলে আাবাহনিকে হারিয়ে দ্বিতীয়বার ক্লাব কাপের শিরোপা জেতে। ২০২১ সালে আবাহনীকে ৩-০ গোলে হারিয়ে মেরিনার্স প্রথম চ্যাম্পিয়ন হয়েছিল।







শনিবার বিকাল পাঁচটায় ম্যাচ শুরু হওয়ার কথা থাকলেও টার্ফে গড়ায় ১৫ মিনিট পর। দ্বিতীয় কোয়ার্টারের পাঁচ মিনিটে মেরিনার্স এগিয়ে যায়। বা প্রান্ত থেকে আক্রমণে বক্সে রিভার্স হিটে ফিল্ড গোল করেন ভারতীয় খেলোয়াড় দীপক (১-০)। 




মিনিট সাতেক পর পেনাল্টি কর্নার নিয়ে বিরোধে খেলা ১৫ মিনিট বন্ধ থাকে। আম্পায়ার আবাহনীর পক্ষে পেনাল্টি কর্নারের সিদ্ধান্ত দেন। মেরিনার্স আম্পায়ারের সিদ্ধান্তের প্রতিবাদ জানিয়ে ফিরে যায়। ফেডারেশনের সাধারণ সম্পাদক ও লিগ কমিটির সম্পাদক মাঠে প্রবেশ করে পরিস্থিতি নিয়ন্ত্রণের চেষ্টা করেন। 
টিভি আম্পায়ার রিভিউ দেখে পেনাল্টি কর্নার নিশ্চিত করেন। এরপরও মেরিনার্স প্রতিবাদ করতে থাকে। কিছুক্ষণ পর মেরিনার্স পেনাল্টি কর্নার মেনে নিয়ে খেলতে নামে। পেনাল্টি কর্নার পেয়ে অবশ্য আবাহনী কিছু করতে পারেনি। তৃতীয় কোয়ার্টারের শেষ মিনিটে মেরিনার্স পেনাল্টি কর্নার পায়। কর্নার থেকে পেনাল্টি স্ট্রোক আদায় করে মেরিনার্স। অধিনায়ক ফজলে হোসেন রাব্বি গোল করেন (২-০)। আবাহনী গোল শোধ দিতে না পারায় শেষ পর্যন্ত ২-০ গোলে জিতে শিরোপা উল্লাস করে মেরিনার্স।

ক্লাব কাপ হকিতে শিরোপা অক্ষুণ্ন রাখল ঢাকা মেরিনার্স। শনিবার মওলানা ভাসানী জাতীয় হকি স্টেডিয়ামে অনুষ্ঠিত ফাইনালে তারা ২-০ গোলে আাবাহনিকে হারিয়ে দ্বিতীয়বার ক্লাব কাপের শিরোপা জেতে। ২০২১ সালে আবাহনীকে ৩-০ গোলে হারিয়ে মেরিনার্স প্রথম চ্যাম্পিয়ন হয়েছিল।